Taart

Eng Taart oder e  Flued ass eng flaach Bakwuer mat engem Buedem aus Deeg an dacks enger Garnitur aus Uebst. Beléift lëtzebuergesch Taarte sinn zum Beispill d'Quetschentaart an d'Rubarbstaart. D'Kéistaart ass e Beispill vun enger Taart ouni Uebstgarnitur. 

Bei lëtzebuergeschen Taarten ass de Buedem meeschtens aus Hief- oder Mierfdeeg. Eng Deckelstaart ass eng Taart, bei der och d'Iwwerfläch mat Deeg bedeckt ass.

Taarte gi generell a ronnen Taarteformen (Taartepanen oder -blecher) mat engem niddrege gewellten oder glate Bord gebak.

Bei der franséischer "tarte" muss d'Garnitur net onbedéngt séiss oder aus Uebst sinn; si kann och salzeg sinn. Déi däitsch "Torte" dogéint ass e Kuch aus méi wéi enger Schicht, deen dacks och mat Crème gefëllt oder dekoréiert ass.

 Um Spaweck 

Kategorie:Pâtisserie
Kategorie:Bakwueren